David Soul

David Soul (boren as David Richard Solberg; * 28. August 1943 in Chicago, Illinois - 4. Januar 2024) weer en US-amerikaanschen Schauspeler un Singer.

 Leven un Wark 
Soul hett in de 1960er Jhohren sien Loopbahn as Schauspeler anfungen un weer toeerst in lüttere Rullen in Feernsehregen as Flipper, I Dream of Jeannie (dt.: Bezaubernde Jeannie) oder Gunsmoke (dt.: Rauchende Colts) to sehn. Sien eerste Hööftrull harr he in de Reeg Here Come the Brides, de twüschen 1968 un 1970 utstrahlt worrn is. Sien eerste bedüdene Nevenrull in en Kinofilm kreeg he 1973 as legen Polizist in den Actionfilm Magnum Force an de Siet vun Clint Eastwood. 

Vun 1975 bit 1979 harr he een vun de beiden Titelrullen in de US-amerikaanschen Krimireeg Starsky & Hutch, mit de he sünners populär worrn is. In den glieknöömten Kinofilm ut dat Johr 2004 is he in en Gastrull to sehn wesen. Wietere bekannte Kinofilmen, in de he mitspeelt hett weern Appointment with Death (mit Sir Peter Ustinov; 1988) oder Pentathlon (mit Dolph Lundgren; 1994). En Gastrull harr he in de britischen Kummedie-Reeg Little Britain, in de he sik sülvst as Musiker speelt hett. Blangen de Schauspeleree hett Soul neemlich ok as Singer Spood hatt. In’t Johr 1977 keem sien Album Playing to an Audience of One op’n Markt. Dorop weern sien beiden Leder Silver Lady un Don’t Give Up on Us, mit de he bit op Platz 1 kamen is. In Grootbritannien weer de tweete Hit bito de meestverköffte Single vun dat Johr 1977.

 Filmografie (Utwahl) 
 Johr Titel Synchroonsnacker 1968-70 Here Come the Brides, Feernsehreeg   1972 Movin’ On, Feernsehn   1973 Intertect, Feernsehn   1973 Magnum Forcedt.: Dirty Harry II — Calahan Leon Rainer 1971-74 Owen Marshall, Counselor at Law, Feernseh-Episodendt.: Owen Marshall – Strafverteidiger   1974 The Disappearance of Flight 412, Feernsehn   1975 Dogpound Shuffle   1977 Little Ladies of the Night, Feernsehn   1975-79 Starsky & Hutch, Feernsehreeg Thomas Danneberg 1979 Salem’s Lot, Feernsehndt.: Brennen muss Salem Sigmar Solbach 1980 Rage!, Feernsehn   1982 World War III, Feernsehndt.: Weltkrieg III Frank Glaubrecht 1983 Casablanca, Feernsehreeg   1983-84 The Yellow Rose, Feernsehreegdt.: Kampf um Yellow Rose   1987 The Hanoi Hilton   1987 Harry’s Hong Kongdt.: Ein chinesisches Schlitzohr   1988 Il segreto del Sahara, Feernseh-Minireegdt.: Das Geheimnis der Sahara Klaus Guth 1988 Appointment with Deathdt.: Rendezvous mit einer Leiche Erik Schumann 1989 Unsub, Feernsehreegdt.: Der Bischof des Teufels   1990 In the Cold of the Nightdt.: Heißkalte Nächte   1994 Pentathlon   2004 Starsky & Hutch, Gastrull Thomas Danneberg 2004 Tabloid   2005 Puritan   2005 Jerry Springer: The Opera, Feernsehn   2011 Mermaids: The Body Found, Stimmdt.: Kreaturen aus der Tiefe  

 Utteken 
Soul weer bit hüüt (April 2014) veermol för Film- un Feernsehpriesen nomineert – all för de Reeg Starsky & Hutch. Uttekent worrn is he – tosamen mit sien Filmpartner Paul Michael Glaser – blots mit een negativen Pries, den Sour Apple Award, mit den Schauspelers „ehrt“ warrt, de sik as sünners stuur un unkooperativ wiest hebbt.

 Weblinks 

 Offizielle Websteed (engelsch)

Kategorie:Schauspeler
Kategorie:Singer
Kategorie:Pop-Musik
Kategorie:Börger von de USA
Kategorie:Mann
Kategorie:Boren 1943
Kategorie:Storven 2024